
Repülőterek megközelíthetőségének vizsgálata

Kulcsszavak: repülőterek; megközelíthetőség; városközpont; közösségi közlekedés; kötöttpályás közlekedés
Dolgozatomban repülőterek megközelíthetőségét vizsgáltam a kiválasztott városok központjától. Egyéni közlekedést és közösségi közlekedést egyaránt vizsgáltam, de kiemelten a kötöttpályás közlekedést. A téma fő kérdése, hogy jobb mód-e a kötöttpályás közlekedés, mint az egyéni? Ha van olyan város, ahol nem közelíthető meg kötöttpályával a repülőtér, szükséges lenne-e ennek a lehetőségnek a megteremtése?
16 nemzetközi repülőteret hasonlítottam össze több szempontból, például az éves utasszám és a repülőmozgások száma alapján (amikhez 2022-es adatokat használtam fel), valamint a városközpont és repülőtér távolsága, parkolószámok, utazási idők, utazási költségek vizsgálatával. Az összehasonlítást pedig az utasok véleményének megkérdezésével színesítettem, amit egy online közzétett kérdőív formájában valósítottam meg.
Az összehasonlítás azt eredményezte, hogy a kötöttpályás közlekedés minden szempontból jobb (gyors, kis költségű, kényelmes), azonban ezt a fajta közlekedést is további módokra bonthatjuk (pl. metró, villamos), ami akár nagy különbségeket is eredményezhet.
A dolgozat végén pedig további kutatási irányokra is javaslatot tettem.



